બંધારણનો મુસદ્દો એક બ્રાહ્મણે તૈયાર કર્યો હતો : ગુજરાત વિધાનસભાના અધ્યક્ષ\n'મેગા બ્રાહ્મણ બિઝનેસ સમિટ'ના બીજા અધ્યાયના ઉદ્ઘાટન સમારોહ દરમિયાન તેમણે આ નિવેદન આપ્યું હતું.

આટલું જ નહીં તેમણે દાવો કર્યો હતો કે અર્થશાસ્ત્રી અભિજિત બેનરજી સહિત નોબલ પુરસ્કારથી સન્માનિત 9 પૈકી 8 ભારતીય બ્રાહ્મણ હતા.

અહેવાલ અનુસાર તેમણે સમારોહમાં વિવાદિત નિવેદન આપવાનું ચાલુ રાખતાં આગળ કહ્યું હતું કે "બ્રાહ્મણોએ હંમેશાં અન્યોને આગળ વધવાની તક આપી અને પોતે તેમના સમર્થનમાં પાછળ રહ્યા છે. તેવી રીતે બી. એન. રાવે પણ આંબેડકરને આગળ રાખ્યા હતા."

ગુજરાતમાં તાપમાન ઘટવાની આગાહી

ટાઇમ્સ ઑફ ઇન્ડિયાના અહેવાલ અનુસાર ભારતીય હવામાન વિભાગ (IMD) દ્વારા આગામી દિવસ દરમિયાન રાજ્યમાં લઘુતમ તાપમાનમાં 2-3 ડિગ્રીનો ઘટાડો થવાની શક્યતા વ્યક્ત કરાઈ છે.

આગાહી અનુસાર આગામી બે દિવસ દરમિયાન તાપમાન 11 ડિગ્રી સેલ્સિયસની સપાટીએ પહોંચે તેવી શક્યતા છે.

ભારતીય હવામાન વિભાગના અધિકારી દ્વારા અપાયેલી માહિતી અનુસાર રાજકોટ અને કચ્છ જિલ્લામાં આગામી દિવસોમાં તાપમાન ઘટવાના કારણે કોલ્ડવેવનો અનુભવ થશે.

અહેવાલ અનુસાર મુખ્યત્વે ઉત્તર અને ઉત્તર-પૂર્વમાંથી વાતા ઠંડા પવનોને કારણે રાજ્યમાં તાપમાનમાં ઘટાડો જોવા મળશે.

અહેવાલ અનુસાર ભારતીય હવામાન વિભાગના વિભાગીય નિદેશક, જયંતા સરકારે કહ્યું હતું, "બે દિવસ બાદ ફરીથી રાજ્યમાં તાપમાનમાં ઘટાડો જોવા મળશે."

સાવરકરના પૌત્રની રાહુલ ગાંધી સામે કાર્યવાહીની માગ

વિનાયક દામોદર સાવરકરના પૌત્ર રંજિત સાવરકરે શુક્રવારે, 'સાવરકર' અંગેની ટિપ્પણીને લઈને રાહુલ ગાંધી સહિત કૉંગ્રેસ સેવાદળ વિરુદ્ધ ગુનો દાખલ કરવાની માગ કરી હતી.

એનડીટીવી ડોટ કૉમના અહેવાલ અનુસાર તેમણે આ મામલે મહારાષ્ટ્રના મુખ્ય મંત્રી ઉદ્ધવ ઠાકરેની પણ ટીકા કરી હતી.

તેમણે પોતાના નિવેદનમાં કહ્યું હતું, "હું પાછલા દિવસોથી તેમને મળવાનો સમય માગી રહ્યો છું, પરંતુ તેમની પાસે મારા માટે એક મિનિટ સુધ્ધાં નથી."

"મને તેમના આવા વ્યવહારના કારણે ઘણી નિરાશાનો અનુભવ થયો છે. તેમનું આવું વર્તન સાવરકરજીના અપમાન સમાન છે."

સર્જિકલ સ્ટ્ર્રાઇકથી પાકિસ્તાનને સ્પષ્ટ સંદેશો મળ્યો : સેનાધ્યક્ષ

ટાઇમ્સ ઑફ ઇન્ડિયાના અહેવાલ અનુસાર ભારતીય સેનાધ્યક્ષ મનોજ મુકુંદ નારવણેએ શુક્રવારે પાકિસ્તાનની ક્રૉસ-બૉર્ડર આતંકવાદને મદદ કરવાની નીતિ અંગે કડક પ્રતિક્રિયા આપતા કહ્યું હતું : 

"પાકિસ્તાનને પાઠ ભણાવવા માટે પરમાણુશસ્ત્રો સિવાય 'સર્જિકલ સ્ટ્રાઇક' અને 'બાલાકોટ ઍર-સ્ટ્રાઇક' જેવા વિકલ્પો ખુલ્લા છે."

તેમણે...\n\ntl;dr:
ઇકોનોમિક ટાઇમ્સ ના અહેવાલ પ્રમાણે ગુજરાત વિધાનસભાના અધ્યક્ષ રાજેન્દ્ર ત્રિવેદીએ શુક્રવારે એવો દાવો કર્યો હતો કે બંધારણનિર્માતા ડૉ. બી. આર. આંબેડકરે બંધારણનો મુસદ્દો બનાવવાનું શ્રેય બી. એન. રાવને આપ્યું હતું, જેઓ એક બ્રાહ્મણ હતા.